Diari Oficial de la Generalitat Valenciana


Sumari del DOGV 5088, del 08-09-2005 (2005/9917)

RESOLUCIÓ de 2 d'agost de 2005, de la Direcció General de Qualitat Ambiental, per la qual s'atorga a l'empresa Al-Farben, SA, l'autorització ambiental integrada per a una instal·lació de fabricació de colorants ceràmics al terme municipal de l'Alcora (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5088

Data del DOGV
:   08-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9917


Data del document
:   02-08-2005

Organisme emissor
:   Conselleria de Territori i Habitatge

Tipus de document
:   Resolució

Correcció d'errades

 Descriptors 

:   * Alcora, l'
    * ceràmica
    * empresa privada
    * edifici industrial

RESOLUCIÓ de 2 d'agost de 2005, de la Direcció General de Qualitat Ambiental, per la qual s'atorga a l'empresa Al-Farben, SA, l'autorització ambiental integrada per a una instal·lació de fabricació de colorants ceràmics al terme municipal de l'Alcora (Castelló). [2005/X9917]
  
Vistos els documents que apareixen en l'expedient 07/02 IPPC, instruït a instància de l'empresa AL-FARBEN, SA, a fi d'obtindre l'autorització ambiental integrada per a una instal·lació de fabricació de colorants ceràmics, s'emet la present resolució de conformitat amb els següents,
  
Antecedents de fet
  
Primer. Amb data 14 d'octubre de 2002, Miguel Michavila Heras en representació de l'empresa Al-Farben, SA, amb CIF A-12029039 i ubicada a la partida Torreta (ctra. C-232, km 18,5) de l'Alcora (Castelló), presenta a la Conselleria de Medi Ambient, la sol·licitud d'Autorització ambiental integrada per a la fabricació de colorants ceràmics, que es detalla en l'annex I.
  
A la sol·licitud s'acompanya l'informe urbanístic emés per l'Ajuntament de l'Alcora en el qual manifesta que l'emplaçament de l'activitat es troba d'acord amb el marc urbanístic vigent.
  
Segon. Amb dates 12 de novembre de 2002, 11 d'abril i 29 de juliol de 2003, aquesta Conselleria requereix nova documentació, i amb dates 22 de novembre de 2002, 20 de març, 6 de maig, 19 de juny i 28 de novembre de 2003 es va presentar la nova documentació.
  
Tercer. Amb data 26 de gener de 2004 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, l'anunci es publica en el Diari Oficial de la Generalitat Valenciana (DOGV núm. 4677).
  
Durant el qual no es presenten al·legacions al projecte, ni en aquesta Conselleria ni a l'Ajuntament de l'Alcora, en l'expedient consta el certificat de la informació pública.
  
Quart. Amb data 22 de març de 2004, la Conselleria de Territori i Habitatge requereix nova documentació, que es presenta amb data 29 d'abril de 2004.
  
Cinqué. Transcorregut el termini d'informació pública i segons el que disposa l'article 18 de la Llei 16/2002, l'expedient es remet a l'Ajuntament de l'Alcora, el qual emet un informe sobre els aspectes de la seua competència amb data 14 d'abril de 2004.
  
Sisé. Amb data 6 de juliol de 2004, la Direcció General de Gestió del Medi Natural emet l'Estimació d'impacte ambiental, en la qual estima acceptable, només a l'efecte ambiental la fabricació de colorants ceràmics, promoguda per AL-FARBEN, SA.
  
Seté. Amb dates 28 de juliol de 2004 i 1 de març de 2005 l'empresa presenta a la Conselleria de Territori i Habitatge, a petició d'aquesta, la nova documentació complementària.
  
Octau. Segons el que preveu l'article 17 de la Llei 16/2002, s'han incorporat a l'expedient els informes emesos pels serveis de Residus Industrials i Protecció de l'Ambient Atmosfèric.
  
Nové. Segons el que disposa l'article 19 de la Llei 16/2002, la Confederació Hidrogràfica del Xúquer emet un informe amb data 10 de desembre de 2004, i 5 d'abril de 2005 amb l'objecte de requerir nova documentació, i amb data 28 de juny emet l'informe definitiu amb el condicionat en relació amb la gestió de les aigües.
  
Deu. En l'expedient 07/02 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002, i que ha sigut incorporada a la proposta de resolució.
  
Als anteriors fets s'apliquen els següents,
  
Fonaments de dret
  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 de la dita llei, estan subjectes a l'autorització ambiental integrada.
  
La instal·lació de referència està inclosa en l'epígraf 4.2.e de l'annex 1 de la Llei 16/2002.
  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.
  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.
  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, i la seua Ordre de desplegament de 9 de setembre de 2003, correspon a la Direcció General de Qualitat Ambiental, exercir les competències en matèria de control integrat de la contaminació.
  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, i fent ús de les atribucions que em confereix el Reglament orgànic i funcional de la Conselleria Territori i Habitatge, resolc:
  
Primer. Concedir a AL-FARBEN, SA, l'autorització ambiental integrada per a les instal·lacions destinades a la fabricació de colorants ceràmics, que s'han de portar a terme a la planta situada a l'Alcora (Castelló), referent al Projecte bàsic per a la la sol·licitud d'autorització ambiental integrada en indústria de fabricació de colorants ceràmics de data 12 de febrer de 2003 i subscrit per Marcelo Nebot García, i queda inscrita en el Registre General d'Instal·lacions IPPC de la Comunitat Valenciana amb el número 026-05/AAI/CV, condicionada al compliment dels requisits següents:
  
1. Valors límit d'emissió
  
1.1. Emissions atmosfèriques
  
1.1.1. Emissions canalitzades fredes
  
Els valors límit d'emissió que s'han de complir seran els següents:
  
CONTAMINANT LÍMIT D'EMISSIÓ
  
Partícules 40 mg/Nm3
  
1.1.2. Emissions canalitzades calentes
  
Els valors límit d'emissió de contaminants provinents de les seccions de calcinació i assecatge de colors ceràmics seran els següents:
  
TIPUS DE CONTAMINANT LÍMIT D'EMISSIÓ
  
Partícules 40 mg/Nm3
  
NOx (expressats com NO2) 400 mg/Nm3
  
SO2 500 mg/Nm3
  
Fluorurs (expressat com a HF) 5 mg/Nm3
  
Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 15%.
  
1.1.3. Emissions sonores
  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.
  
En particular, els límits sonors que s'hi estableixen són:
  
DIÜRN NOCTURN
  
70 dB(A) 60 dB(A)
  
Aquests límits poden ser modificats si després de l'adaptació de l'ordenança municipal sobre sorolls i vibracions de l'Alcora (BOP de 29.09.98), s'hi fixen uns valors més restrictius.
  
1.2. Abocaments
  
1.2.1. Respecte de les aigües residuals domèstiques
  
Primer. de les instal·lacions de depuració considerades
  
S'autoritza Al-Farben, SA perquè aboque les aigües residuals domèstiques procedents de la indústria de fabricació de colorants ceràmics, al terme municipal de l'Alcora (Castelló), després del tractament depurador consistent en:
  
Desbast amb reixa de grossos, reactor biològic d'oxidació total, decantació secundària i recirculació de fangs.
  
Segon. De les característiques, límits qualitatius i quantitatius de l'abocament
  
2.1. Les característiques de l'abocament seran les següents:
  
Medi receptor: Terreny, mitjançant aplicació per reg.
  
Coordenades UTM: X: 739.185; Y: 4.438.415
  
Terme municipal del punt d'abocament: l'Alcora
  
Província: Castelló
  
Cabal mitjà d'aigües residuals: 22,46 m3/dia
  
Cabal màxim: 2,81 m3/h
  
Volum màxim anual: 8.213 m3
  
2.2. La composició de les aigües de l'efluent residual que s'autoritza abocar en el terreny, mitjançant aplicació per reg, en cap cas ha de superar els límits que a continuació s'exposen; i queda terminantment prohibit abocar aigües residuals els paràmetres de les quals superen els valors que apareixen en la taula següent:
  
PARÀMETRES FISICOQUÍMICS VALOR UNITATS
  
pH 5,5 - 9,5
  
Sòlids en suspensió 60 mg/l
  
Matèries sedimentables 0,5 ml/l
  
Sòlids grossos Absents
  
DBO5 25 mg/l O2
  
DQO 125 mg/l O2
  
Temperatura < 25º ºC
  
Color Incolor
  
Bor 1 mg/l B
  
Clorurs 250 mg/l Cl
  
Sulfats 250 mg/l SO4
  
Fòsfor total 2 mg/l P
  
Amoni 7 mg/l NH4
  
Nitrogen total 15 mg/l
  
Olis i greixos 10 mg/l
  
Detergents 2 mg/l (laurilsulfat)
  
2.3. Queda terminantment prohibida l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies incloses en les relacions I i II de l'annex III del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.
  
Tercer. Elements de control i periodicitat. autocontrol
  
3.1. La inspecció i la vigilància de les obres i el control i inspecció del tractament de les aigües residuals serà exercit per la Confederació Hidrogràfica del Xúquer, i el titular de l'abocament, en tot moment, ha de prestar l'ajuda corresponent al personal autoritzat per aquest organisme per a la presa de dades i qualsevol classe de mostres que, en l'exercici de les seues funcions, s'estimen necessàries d'acord amb el que establixen les disposicions vigents.
  
3.2. El punt d'abocament disposarà de fàcil accessibilitat i estarà disposat de manera que, tant les inspeccions com les preses de mostres, es puguen efectuar en qualsevol moment, independentment de la presència o disponibilitat del titular.
  
A fi de realitzar controls i prendre mostres, quan es considere procedent, de les aigües residuals tractades, es disposarà de mesurador de cabal en continu amb funció totalitzadora de volum d'abocament anual i arqueta de presa.
  
3.3. La Confederació Hidrogràfica del Xúquer es reserva el dret a realitzar totes les anàlisis de control que considere oportunes, i les despeses inherents seran a compte d'aquesta quan les característiques de l'efluent residual complisquen les condicions de la present autorització, en cas contrari els costos seran a càrrec del beneficiari.
  
3.4. A l'efecte de comprovació del compliment del punt anterior, la present autorització queda supeditada a la presentació per part del seu titular, en el termini d'un mes, d'un programa d'autocontrol de qualitat de l'abocament, en el qual s'incloga, almenys, la realització d'una anàlisi trimestral durant l'any, excepte en el període comprés entre juliol i setembre, que s'ha de realitzar una anàlisi quinzenal. Les anàlisis trimestrals han de realitzar-se durant els dos primers mesos de cada trimestre. En tots els casos, tant per a les anàlisis trimestrals com per a les quinzenals, el termini màxim de presentació dels resultats en la Confederació Hidrogràfica del Xúquer, serà d'un mes des de la presa de mostres.
  
A l'efecte ha de presentar davant de la Confederació Hidrogràfica del Xúquer:
  
Declaració periòdica en terminis màxims de tres mesos, de les anàlisis de l'abocament pel que fa al cabal i la composició de l'efluent.
  
Declaració anual de les incidències de l'explotació del sistema de tractament i resultats obtinguts per a la millora de l'abocament, volum anual d'aquest i resum dels resultats analítics remesos. La dita declaració anual ha de presentar-se dins del primer trimestre de cada any, i estarà subscrita per tècnic competent i visada pel col·legi oficial corresponent.
  
Quart. De l'import del cànon d'abocament
  
El beneficiari de la present autorització està obligat a pagar a la Confederació Hidrogràfica del Xúquer el cànon de control d'abocament que estableix l'art. 113 del Text refós de la Llei d'aigües (Reial decret legislatiu 1/2001, de 20 de juliol), desenvolupat reglamentàriament en el RD 606/2003 de 23 de maig.
  
L'import del cànon de control d'abocaments és el producte del volum d'abocament autoritzat pel preu unitari de control d'abocament. Aquest preu unitari es calcula multiplicant el preu bàsic per metre cúbic per un coeficient de majoració o minoració segons la naturalesa, característiques i grau de contaminació de l'abocament, com també per la major qualitat ambiental del medi físic en què s'aboca.
  
El preu bàsic per metre cúbic es fixa en 0,01107 euros per a l'aigua residual urbana i en 0,03196 euros per a l'aigua residual industrial. Aquests preus bàsics poden revisar-se periòdicament en les lleis de pressupostos generals de l'Estat.
  
D'acord amb l'anteriorment exposat s'ha calculat l'import anual del cànon de control d'abocament que ha de pagar l'empresa AL-FARBEN, SL per abocar les aigües residuals procedents i ascendeix a cent cinquanta-quatre euros amb vint-i-cinc cèntims d'euro (154,25 €) atesos els factors següents:
  
Per a les aigües residuals domèstiques:
  
Volum anual d'abocament = 8.213 m3
  
Preu bàsic = 0,03186 € (aigua residual industrial)
  
K2 (Coeficient que depén de la naturalesa de l'abocament) = 1 (Aigua residual industrial classe I)
  
K3 (Coeficient que depén del grau de contaminació de l'abocament) = 0,5 (Industrial amb tractament adequat).
  
K4 (Coeficient que depén de la qualitat ambiental del medi físic en què s'aboca) = 1,25 (Aigües subterrànies)
  
CÀNON = VOLUM x PREU BÀSIC x K2 x K3 x K4
  
CÀNON = 8.213 x 0,03960 x 1 x 0,5 x 1,25 = 154,25
  
Cinqué. De l'execució d'obres
  
Les modificacions de detall que es pretenguen introduir i tendisquen a millorar el projecte, tant en el tractament de l'efluent residual, com en les obres i instal·lacions descrites en el projecte han de ser sotmeses a l'aprovació de la Confederació Hidrogràfica del Xúquer; a l'efecte, han de remetre, certificat de la direcció de les obres en què s'incloga data d'inici i terminació d'aquestes, posada en servei i possibles modificacions efectuades en el projecte que apareix en l'expedient; això en el termini màxim d'un mes comptador a partir dels dies següents al seu inici i acabament.
  
El beneficiari de la present autorització preceptivament ha de disposar de les llicències que per a l'execució de les obres i l'obertura de la instal·lació hagen d'atorgar les autoritats locals.
  
Sisé. De l'incompliment de les condicions de l'abocament
  
6.1. La present autorització queda supeditada a la presentació de la primera declaració analítica i l'informe de posada en marxa de les instal·lacions realitzat per empresa col·laboradora, extrems que demostren el compliment dels límits i condicions de l'abocament.
  
6.2. Així mateix, s'adverteix expressament a l'autoritzat que està obligat a adequar la qualitat del seu abocament a les exigències que es deriven de la revisió del Pla hidrològic de la conca del Xúquer o a les disposicions legals que es desenvolupen com a conseqüència de l'aplicació de les directives de la Unió Europea sobre la matèria, en els terminis corresponents.
  
Seté. De les mesures en cas d'emergència
  
En els casos de fugues o danys procedents d'abocaments, el titular de l'autorització està obligat a posar en pràctica, immediatament, les actuacions i les mesures necessàries perquè els danys que es produïsquen siguen mínims, i preservar en tot cas la vida i la integritat de les persones, com també els béns de tercers i l'entorn natural.
  
En casos d'emergència, el titular de l'autorització igualment estarà obligat a informar la Confederació Hidrogràfica del Xúquer, per iniciativa pròpia, de la situació creada per aquesta, com també les mesures adoptades per a pal·liar els seus efectes, tot això sense perjudici de la imputació de danys al domini públic hidràulic que calga.
  
L'incompliment del que establix el paràgraf anterior donarà lloc, i sense perjudici de la corresponent indemnització per danys causats al domini públic hidràulic, a incoar el procediment sancionador per infracció tipificada en l'art.108-a) del Text refós de la Llei d'aigües (Reial decret legislatiu 1/2001 de 20 de juliol) i en l'art. 316-a) del Reglament del domini públic hidràulic sancionable amb la multa corresponent, prevista en l'art. 318 de l'esmentat reglament.
  
Huité. Del termini de vigència de les condicions d'abocament
  
Les condicions d'abocament tindran un termini màxim de vigència de quatre anys, renovables successivament, sempre que complisquen les normes de qualitat i objectius ambientals exigibles en cada moment. En cas contrari podran ser modificades o revocades d'acord amb el que disposen els articles 104 i 105. (Text refós de la Llei d'aigües (Reial decret legislatiu 1/2001, de 20 de juliol).
  
En el marc de l'Autorització ambiental integrada, respecte als abocaments d'aigües residuals, als quatre anys, el titular d'aquesta ha de remetre a la Confederació Hidrogràfica del Xúquer un informe sobre l'estat de les instal·lacions de depuració i l'adaptació d'aquesta al contingut de l'informe vinculant emés per la Confederació Hidrogràfica del Xúquer.
  
Nové. De les causes de revisió i revocació de l'autorització
  
Revisió
  
La Confederació Hidrogràfica del Xúquer podrà revisar les condicions d'abocament en els casos següents:
  
Quan sobrevinguen circumstàncies que, si hagueren existit anteriorment, n'haurien justificat la denegació o l'atorgament en termes distints.
  
Quan es produïsca una millora en les característiques de l'abocament i així ho sol·licite l'interessat.
  
Per a adequar l'abocament a les normes i objectius de qualitat de les aigües que siguen aplicables en cada moment i, en particular, a qui per a cada riu, tram de riu, aqüífer o massa d'aigua dispose el Pla hidrològic de conca.
  
En casos excepcionals, per raons de sequera o en situacions hidrològiques extremes, la Confederació Hidrogràfica del Xúquer podrà modificar, amb caràcter general, les condicions d'abocament a fi de garantir els objectius de qualitat.
  
Revocació
  
Comprovat l'incompliment de les condicions d'abocament, la Confederació Hidrogràfica del Xúquer podrà realitzar les actuacions següents:
  
Incoar un procediment sancionador i de determinació del dany causat a la qualitat de les aigües.
  
Iniciar el procediment de revocació de l'autorització.
  
Declarar la caducitat de la concessió d'aigües en els casos especialment qualificats d'incompliment de les condicions o d'inexistència d'autorització, dels que resulten danys molt greus en el domini públic hidràulic.
  
Les revocacions no donaran dret a indemnització.
  
Deu. De les obligacions complementàries del titular
  
1r. Queda prohibit totalment l'abocament d'aigües residuals sense ser sotmeses prèviament al tractament previst en aquesta autorització.
  
2n. Els llots generats en el tractament han de ser extrets periòdicament i eliminats de forma adequada bé a través de planta de compostatge i tractar-los adequadament per al seu posterior ús en agricultura, d'acord amb allò que ha establit el Reial Decret 1.310/1990, o bé per la seua retirada a abocador controlat.
  
3r. Aquesta autorització d'abocament s'atorga sense perjudici de tercer, i deixa fora de perill el dret de propietat i d'aprofitament dels recursos hidràulics del corrent en què s'aboca, com també les condicions sanitàries i de medi ambient de l'entorn natural, etc.
  
4t. El titular d'aquesta autorització està obligat a canviar el punt d'abocament a requeriment d'aquesta Confederació Hidrogràfica del Xúquer, la qual li indicarà prèviament, si és el cas, el nou punt d'abocament. Els costos del canvi del punt d'abocament seran a càrrec del titular d'aquest abocament.
  
5è. La revisió del condicionat exposat no donarà lloc a cap indemnització.
  
6è. Tota modificació de les característiques de l'autorització que s'expedeix requerirà l'autorització administrativa prèvia de la Confederació Hidrogràfica.
  
1.2.2. Respecte de les aigües pluvials
  
Al-Farben, SA ha de complir el condicionat imposat en l'autorització atorgada per la Confederació Hidrogràfica del Xúquer amb data 2.08.2001, que s'indica a continuació:
  
1r. S'autoritza Al-Farben, SA a la instal·lació d'un col·lector d'aigües pluvials a la zona de policia del barranc de l'Alcora i l'abocament d'aquestes al llit, al terme municipal de l'Alcora (Castelló), d'acord amb la documentació presentada.
  
El punt d'abocament es protegirà adequadament, a fi d'evitar erosions en el marge i en el llit.
  
2n. L'autoritzat queda obligat a respectar al llarg del marge, que ha de quedar apte i practicable, la zona de servitud de 5 metres d'amplària per a ús públic, de conformitat amb el Reglament del domini públic hidràulic.
  
3r. Aquesta autorització no exclou ni pressuposa les que poden ser necessàries d'altres organismes de l'administració central, autonòmica o local.
  
4t. L'autoritzat ha de comunicar per escrit les dates de començament i finalització de les obres, i el llit ha d'estar en perfectes condicions de policia.
  
5è. Queda totalment prohibit l'abocament d'aigües i productes residuals al llit públic o al subsòl.
  
6è. La present autorització no prejutja els límits dels terrenys de domini públic confrontants, sobre els quals el peticionari no podrà al·legar cap dret sense el previ expedient de delimitació.
  
7è. S'atorga la present autorització sense perjudici de tercers, deixant fora de perill el dret de propietat i sense que per si sola faculte per a executar obres a zona de servitud alienes a la competència exclusiva de la Confederació Hidrogràfica del Xúquer.
  
8è. L'incompliment de qualsevol d'aquestes condicions comportarà la immediata revocació d'aquesta autorització, sense perjudici de l'exigència de les responsabilitats que calguen.
  
2. Protecció del sòl i de les aigües subterrànies
  
No es realitzarà cap abocament que puga afectar el sòl o les aigües subterrànies.
  
No es podran executar pous, rases, galeries o qualsevol altre dispositiu destinat a facilitar que el terreny absorbisca les aigües residuals.
  
3. Procediments i mètodes de gestió de residus
  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial Decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial Decret 952/1997.
  
3.1. Producció de residus
  
S'autoritza l'empresa Al-Farben, SA per a la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 2445 tones/any de colorants ceràmics.
  
El mencionat centre productiu queda inscrit en el Registre General de Productors de Residus de la Comunitat Valenciana amb el número de referència 200/P/RTP/CV, conforme estableix l'article 46 de la Llei 10/2000, de 12 de desembre, de residus de la Comunitat Valenciana, i que ha de figurar en els documents de control i seguiment i la resta de documentació que ho necessite
  
Els residus no perillosos s'entregaran a gestor autoritzat per a aquesta activitat.
  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.
  
4.1. Control d'emissions atmosfèriques
  
La periodicitat mínima de control de les emissions per entitats col·laboradores de l'administració en cada focus serà la següent, segons el cabal emés:
  
Per a tots els forns i assecadors:
  
Cabal Periodicitat
  
Q > 30.000 Nm3/h Anual
  
30.000 > Q>10.000 Nm3/h Cada 2 anys
  
10.000 Nm3/h > Q Cada 3 anys
  
Per a la resta de focus d'emissió:
  
Cabal Periodicitat
  
Q>10.000 Nm3/h Cada 2 anys
  
10.000 Nm3/h > Q Cada 3 anys
  
Igualment es realitzarà un autocontrol continu d'algun paràmetre de funcionament que justifique l'adequat funcionament de les mesures correctores existents.
  
Els punts de mostratge a les ximeneres han de complir amb els requisits de l'Ordre de 18 d'octubre de 1976, sobre prevenció i correcció de la contaminació industrial de l'atmosfera.
  
En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos.
  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.2. Control d'abocaments
  
Ha de complir les prescripcions tècniques i el condicionat indicat en l'apartat 1.2. de la present resolució.
  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.3. Control de residus
  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. Aquest emmagatzematge temporal de residus perillosos ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzematge ha d'estar inclosa en el sistema general de protecció contra incendis de la indústria.
  
Juntament amb el certificat d'adequació del projecte i la seua ampliació previst en la condició tercera, ha de presentar una descripció completa de la zona d'emmagatzematge de residus perillosos.
  
Per a l'emmagatzematge de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.
  
Han de comptar amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.
  
L'envasament i l'etiquetatge dels residus serà conforme a allò que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.
  
Entregarà els residus perillosos a gestors que disposen de la corresponent autorització administrativa per a la gestió d'aquests residus.
  
Cada quatre anys s'ha d'elaborar un pla de prevenció i reducció de residus perillosos que s'ha de presentar a la Direcció General de Qualitat Ambiental.
  
Anualment ha d'emplenar la declaració anual de productor de residus perillosos i no perillosos, que es remetrà a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cada un d'ells i la relació que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.
  
4.4. Control de soroll
  
Respecte al nivell de sorolls transmesos a l'exterior ha de complir-se el que establix la Llei 7/2002, de 3 de desembre, de la Generalitat Valenciana de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.
  
En aquest sentit, es realitzarà un mesurament del soroll ambiental en l'entorn immediat de la parcel·la de l'activitat per un organisme acreditat en el termini d'un any des de la concessió de l'autorització ambiental integrada i almenys cada cinc anys, d'acord amb l'article 37 de la dita Llei.
  
5. Mesures que s'han d'adoptar en situacions diferents de les normals que puguen afectar el medi ambient
  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.
  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.
  
6. Estimació d'impacte ambiental
  
Es compliran les condicions establides en l'Estimació d'impacte ambiental emesa per la Direcció General de Gestió del Medi Natural de data 6 de juliol de 2004, que s'adjunta en l'annex II de la present resolució.
  
7. Altres condicions
  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.
  
En relació amb l'ús privatiu d'aigües, en cas que el volum total anual d'extracció d'aigües subterrànies sobrepasse els 7.000 metres cúbics, ha de disposar de la concessió administrativa corresponent, conforme a l'article 54 del Reial decret legislatiu 1/2001, de 20 de juliol, pel qual s'aprova el Text refós de la Llei d'aigües.
  
Ha de complir el que disposa la Llei 11/1997, d'envasos i residus d'envasos i el Reial Decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.
  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.
  
Es compliran totes les disposicions aplicables per a garantir la seguretat, la salut de les persones i el medi ambient.
  
Es comprovarà en el control inicial que s'han realitzat les mesures previstes en el projecte.
  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.
  
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, prèviament es presentarà un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.
  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.
  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
  
Sisé. El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, ha de:
  
Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.
  
Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
  
Prestar l'assistència i la col·laboració necessàries als que realitzen les actuacions de vigilància, inspecció i control.
  
Seté. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
  
Contra aquesta resolució, que no posa fi a la via administrativa, es pot presentar recurs d'alçada davant la secretària autonòmica de Territori i Medi Ambient de la Conselleria de Territori i Habitatge en el termini d'un mes des de l'endemà de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
València, 2 d'agost de 2005.- El director general de Qualitat Ambiental: Jorge Lamparero Lázaro.
  
ANNEX I
  
Descripció del projecte
  
L'empresa Al-Farben, SA es dedica a la fabricació de colorants ceràmics, que després són utilitzats per altres indústries per a la fabricació de revestiments i paviments ceràmics, amb una capacitat de producció de 1.630 t/any, i n'aconseguirà 2.445 amb l'ampliació projectada. L'empresa està ubicada en una zona qualificada com a sòl urbà, ús industrial, subzona 4C (indústria pesada).
  
L'objecte del present projecte és l'obtenció de l'Autorització ambiental integrada de la instal·lació existent i de l'ampliació projectada que consisteix en la instal·lació de
  
Una bàscula de dosificació de sòlids, una mescladora i dos polispastos, en la secció de mescles.
  
Un dosificador de cresols i dos forns rotatius, per a la calcinació de colors ceràmics, en la secció de cocció.
  
Una bàscula en la secció d'agitadors.
  
Cinc molins de boles, tres vibrotamisos i un equip de captació i aspiració de pols, via seca, amb filtre de mànegues, en la secció de mòlta.
  
Una centrifugadora i set calfadors d'aigua de gas, en la secció de llavat.
  
Un assecador, en la secció d'assecatge.
  
Una ensacadora i un equip de captació i aspiració de pols, via seca, amb filtre de mànegues, en la secció d'emmagatzemament de productes acabats.
  
Un forn rotatiu de gas, en la secció de laboratori.
  
Un depòsit de gasoil, dues premses hidràuliques de residus i un grup electrogen.
  
El procés de fabricació de colors ceràmics consisteix en un procés de dosificació i mescla de les matèries primeres (minerals metàl·lics i no metàl·lics, bases, òxids, hidròxids i peròxids), seguit d'una calcinació. El producte obtingut del procés de calcinació pot rebre dos tipus de mòlta, per via humida o per via seca. Després de la mòlta, es procedeix al llavat dels productes mòlts, a fi d'eliminar impureses presents en la mescla. Posteriorment, per a eliminar l'aigua, se seca el producte mitjançant assecatge estàtic o continu. Després, el producte passa a la secció de micronitzat, on es destrueixen els terrossos que es produeixen en atapeir-se el material durant l'assecatge. Finalment es realitza l'envasament i l'expedició.
  
Les aigües residuals industrials procedeixen del procés de fabricació de pigments ceràmics i de la neteja general de la fàbrica. Aquestes s'acumulen en basses d'homogeneïtzació, per al seu posterior tractament en la depuradora fisicoquímica de la planta, i finalment es transporten a una indústria d'atomització d'argiles.
  
Respecte de les aigües residuals d'origen sanitari que procedeixen dels lavabos i vestidors de la indústria. L'aigua depurada mitjançant un tractament d'oxidació total s'elimina mitjançant aplicació agronòmica. El residu sòlid és enviat a l'EDAR de l'Alcora.
  
Les aigües pluvials s'aboquen al barranc de l'Alcora.
  
Els residus perillosos generats s'emmagatzemen, fins a l'entrega a gestor autoritzat, en l'interior d'una nau industrial específica per a aqueix ús, i es tracta d'una zona pavimentada, coberta, ventilada, amb sistemes de retenció d'abocaments accidentals i de fàcil accés.
  
Per a reduir i controlar les emissions de partícules sòlides a l'exterior, als equips d'aspiració utilitzats en les instal·lacions que generen pols seca, se'ls equipa amb un sistema de filtratge via seca, que consisteix a fer passar l'aire contaminat a través d'un element filtrant, bateria de mànegues tèxtils o de cartutxos de feltre de cel·lulosa plegat. Als equips que generen pols humida se'ls equipa d'un sistema de filtratge via humida, que consisteix a fer passar l'aire contaminat a través de l'aigua.
  
Respecte als aparells de gas, estan dotats de la corresponent xemeneia per a assegurar l'evacuació dels fums generats.
  
ANNEX II
  
Condicionat de l'estimació d'impacte ambiental
  
Per la seua ubicació, es considera que en matèria d'emissions atmosfèriques, soroll, abocament d'aigües residuals i generació de residus, serà prou amb el compliment de la legalitat vigent o, si és el cas, amb l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.